CELEX: 62019TA0065
Language: fi
Date: 2021-07-14 00:00:00
Title: Asia T-65/19: Unionin yleisen tuomioistuimen tuomio 14.7.2021 – AI v. ECDC (Henkilöstö – ECDC:n henkilöstö – Työpaikkakiusaaminen – Henkilöstösääntöjen 12 a artikla – Avustamispyyntö – Avustamisvelvollisuuden laajuus – Henkilöstösääntöjen 24 artikla – Ilmoitetun toiminnan toteuttaneen henkilön irtisanoutuminen – Kurinpitomenettelyn aloittamatta jättäminen – Henkilöstösääntöjen 86 artikla – Vastaus avustamispyyntöön – Kumoamiskanne – Asianomaiselle vastainen toimi – Oikeuden tulla kuulluksi loukkaaminen – Perustelujen puuttuminen – Oikeuden saada tutustua tutkimusraporttiin ja muihin asiakirjoihin epääminen – Perusoikeuskirjan 41 artikla – Vastuu)

6.9.2021   
            
            
               FI
            
            
               Euroopan unionin virallinen lehti
            
            
               C 357/18
            
         
      Unionin yleisen tuomioistuimen tuomio 14.7.2021 – AI v. ECDC
      (Asia T-65/19) (1)
      
      (Henkilöstö - ECDC:n henkilöstö - Työpaikkakiusaaminen - Henkilöstösääntöjen 12 a artikla - Avustamispyyntö - Avustamisvelvollisuuden laajuus - Henkilöstösääntöjen 24 artikla - Ilmoitetun toiminnan toteuttaneen henkilön irtisanoutuminen - Kurinpitomenettelyn aloittamatta jättäminen - Henkilöstösääntöjen 86 artikla - Vastaus avustamispyyntöön - Kumoamiskanne - Asianomaiselle vastainen toimi - Oikeuden tulla kuulluksi loukkaaminen - Perustelujen puuttuminen - Oikeuden saada tutustua tutkimusraporttiin ja muihin asiakirjoihin epääminen - Perusoikeuskirjan 41 artikla - Vastuu)
      (2021/C 357/28)
      Oikeudenkäyntikieli: englanti
      
         Asianosaiset
      
      
         Kantaja: AI (edustajat: asianajajat L. Levi ja A. Champetier)
      
         Vastaaja: Euroopan tautienehkäisy- ja -valvontakeskus (ECDC) (asiamiehet: J. Mannheim ja A. Iber, avustajinaan asianajajat D. Waelbroeck ja A. Duron)
      
         Oikeudenkäynnin kohde
      
      SEUT 270 artiklaan perustuva vaatimus yhtäältä kumota 18.5., 20.6. ja 26.10.2018 päivätyt ECDC:n päätökset, jotka se teki vastauksena kantajan avustamispyyntöön työpaikkakiusaamisen johdosta sekä kantajan pyyntöön saada tutustua tiettyihin asiakirjoihin, ja toisaalta määrätä korvausta siitä vahingosta, jota kantajalle on väitetysti aiheutunut.
      
         Tuomiolauselma
      
      
                  1)
               
               
                  Euroopan tautienehkäisy- ja -valvontakeskuksen (ECDC) 18.5.2018 päivätty päätös, jonka se teki vastauksena AI:n 20.6.2017 esittämään avustamispyyntöön, kumotaan.
               
            
                  2)
               
               
                  ECDC:n 20.6.2018 tekemä päätös kumotaan siltä osin kuin siinä evätään AI:lta oikeus tutustua hänen 20.6.2017 esittämänsä avustamispyynnön ja A:n 17.1.2018 lähettämän sähköpostin johdosta laaditun tutkimusraportin häntä koskeviin ei-luottamuksellisiin osiin.
               
            
                  3)
               
               
                  ECDC:n 20.10.2018 tekemä päätös, jolla hylätään AI:n 2.7.2018 tekemä valitus, kumotaan.
               
            
                  4)
               
               
                  Vahingonkorvausvaatimus hylätään.
               
            
                  5)
               
               
                  ECDC vastaa omista oikeudenkäyntikuluistaan, ja se velvoitetaan korvaamaan kolme neljäsosaa AI:lle aiheutuneista oikeudenkäyntikuluista.
               
            
                  6)
               
               
                  AI vastaa neljäsosasta omia oikeudenkäyntikulujaan.
               
            
         (1)  EUVL C 131, 8.4.2019.